title: Odluka Vijeća (ZVSP) 2022/471 od 23. ožujka 2022. o izmjeni Odluke (ZVSP) 2022/338 o mjeri pomoći u okviru Europskog instrumenta mirovne pomoći za opskrbu ukrajinskih oružanih snaga vojnom opremom i platformama namijenjenima za primjenu smrtonosne sile

text:
                  24.3.2022

                  HR

                  Službeni list Europske unije

                  L 96/43

         ODLUKA VIJEĆA (ZVSP) 2022/471
         od 23. ožujka 2022.
         o izmjeni Odluke (ZVSP) 2022/338 o mjeri pomoći u okviru Europskog instrumenta mirovne pomoći za opskrbu ukrajinskih oružanih snaga vojnom opremom i platformama namijenjenima za primjenu smrtonosne sile
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1. i članak 41. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Odlukom Vijeća (ZVSP) 2022/338 (1)uspostavlja se financijski referentni iznos od 450 000 000 EUR namijenjen pokrivanju opskrbi ukrajinskih oružanih snaga.

                     (2)

                     S obzirom na trenutačni oružani sukob na državnom području Ukrajine, financijski referentni iznos trebalo bi povećati za dodatnih 450 000 000 EUR, a trajanje mjere pomoći produljiti za 12 mjeseci.

                     (3)

                     Odluku (ZVSP) 2022/338 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka (ZVSP) 2022/338 mijenja se kako slijedi:

                        1.

                        članak 1. stavak 4. zamjenjuje se sljedećim:

                           „4.   Mjera pomoći traje 36 mjeseci od donošenja ove Odluke.”;

                        2.

                        članak 2. stavak 1. zamjenjuje se sljedećim:

                           „1.   Financijski referentni iznos namijenjen pokrivanju rashoda povezanih s mjerom pomoći iznosi 900 000 000 EUR.”;

                        3.

                        članak 2. stavak 3. zamjenjuje se sljedećim:

                           „3.   U skladu s člankom 29. stavkom 5. Odluke (ZVSP) 2021/509 administrator za mjere pomoći može nakon donošenja ove Odluke poslati poziv na dodjelu doprinosâ, do iznosa od 900 000 000 EUR. Sredstva za koja je administrator poslao poziv upotrebljavaju se samo za plaćanje troškova u okviru ograničenja koje je odobrio Odbor osnovan Odlukom (ZVSP) 2021/509 u izmjeni proračuna za 2022. koji odgovara ovoj mjeri pomoći.”;

                        4.

                        članak 2. stavak 4. zamjenjuje se sljedećim:

                           „4.   Rashodi povezani s provedbom mjere pomoći prihvatljivi su od 1. siječnja 2022. do datuma koji treba odrediti Vijeće. Najmanje 50 % financijskog referentnog iznosa koristi se za pokrivanje rashoda nastalih od 11. ožujka 2022.”

                        5.

                        članak 5. zamjenjuje se sljedećim:

                           „Članak 5.
                           Države članice dopuštaju provoz vojne opreme, uključujući prateće osoblje, preko svojih državnih područja, što uključuje njihov zračni prostor, u skladu s člankom 56. stavkom 3. Odluke (ZVSP) 2021/509.”

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 23. ožujka 2022.

                  Za Vijeće

                  Predsjednik

               J.-Y. LE DRIAN

            (1)  Odluka Vijeća (ZVSP) 2022/338 od 28. veljače 2022. o mjeri pomoći u okviru Europskog instrumenta mirovne pomoći za opskrbu ukrajinskih oružanih snaga vojnom opremom i platformama namijenjenima za primjenu smrtonosne sile (SL L 60, 28.2.2022., str. 1.).


title: Odluka Vijeća (ZVSP) 2022/472 od 23. ožujka 2022. o izmjeni Odluke (ZVSP) 2022/339 o mjeri pomoći u okviru Europskog instrumenta mirovne pomoći za potporu ukrajinskim oružanim snagama

text:
                  24.3.2022

                  HR

                  Službeni list Europske unije

                  L 96/45

         ODLUKA VIJEĆA (ZVSP) 2022/472
         od 23. ožujka 2022.
         o izmjeni Odluke (ZVSP) 2022/339 o mjeri pomoći u okviru Europskog instrumenta mirovne pomoći za potporu ukrajinskim oružanim snagama
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 28. stavak 1. i članak 41. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Odlukom Vijeća (ZVSP) 2022/339 (1) uspostavlja se referentni iznos od 50 000 000 EUR namijenjen financiranju nabave opreme i potrepština koje nisu namijenjene za primjenu smrtonosne sile, kao što su osobna zaštitna oprema, kutije za prvu pomoć i gorivo, za ukrajinske oružane snage.

                     (2)

                     S obzirom na aktualni oružani sukob na ukrajinskom državnom području, financijski referentni iznos trebalo bi povećati za dodatnih 50 000 000 EUR, a trajanje mjere pomoći produljiti za 12 mjeseci.

                     (3)

                     Odluku (ZVSP) 2022/339 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka (ZVSP) 2022/339 mijenja se kako slijedi:

                        1.

                        članak 1. stavak 4. zamjenjuje se sljedećim:

                           „4.   Mjera pomoći traje 36 mjeseca od donošenja ove Odluke.”;

                        2.

                        članak 2. stavak 1.zamjenjuje se sljedećim:

                           „1.   Financijski referentni iznos namijenjen pokrivanju rashoda povezanih s mjerom pomoći iznosi 100 000 000 EUR.”;

                        3.

                        članak 2. stavak 3. zamjenjuje se sljedećim:

                           „3.   U skladu s člankom 29. stavkom 5. Odluke (ZVSP) 2021/509 administrator za mjere pomoći može nakon donošenja ove Odluke poslati poziv na dodjelu doprinosâ, do 100 000 000 EUR. Sredstva za koja je administrator poslao poziv upotrebljavaju se samo za plaćanje rashoda u okviru ograničenja koje je odobrio Odbor osnovan Odlukom (ZVSP) 2021/509 u izmjeni proračuna za 2022. koji odgovara ovoj mjeri pomoći.”;

                        4.

                        članak 2. stavak 4. zamjenjuje se sljedećim:

                           „4.   Rashodi povezani s provedbom mjere pomoći prihvatljivi su od 1. siječnja 2022. do datuma koji odredi Vijeće. Najmanje 50 % financijskog referentnog iznosa pokriva rashode nastale od 11. ožujka 2022.”;

                        5.

                        članak 4. stavak 4. točka (k) zamjenjuje se sljedećim:

                                    „(k)

                                    Ministarstvo obrane, Savezno ministarstvo vanjskih poslova i druge vladine agencije Njemačke.".

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 23. ožujka 2022.

                  Za Vijeće

                  Predsjednik

               J.-Y. LE DRIAN

            (1)  Odluka Vijeća (ZVSP) 2022/339 od 28. veljače 2022. o mjeri pomoći u okviru Europskog instrumenta mirovne pomoći za potporu ukrajinskim oružanim snagama (SL L 61, 28.2.2022., str. 1.)


               24.3.2022

               HR

               Službeni list Europske unije

               C 132/215

      P9_TA(2021)0398
      Osnivanje izaslanstva u Parlamentarnu skupštinu za partnerstvo EU-a i UK-a i određivanje njegova brojčanog sastava
      Odluka Europskog parlamenta od 5. listopada 2021. o osnivanju izaslanstva u Parlamentarnu skupštinu za partnerstvo EU-a i UK-a i određivanju njegova brojčanog sastava (2021/2917(RSO))
      (2022/C 132/20)

         Europski parlament,

                  —

                  uzimajući u obzir Prijedlog odluke Konferencije predsjednika,

                  —

                  uzimajući u obzir Sporazum o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane (1) („Sporazum o trgovini i suradnji EU-a i UK-a”), a posebno njegov članak 11.,

                  —

                  uzimajući u obzir svoju Rezoluciju od 28. travnja 2021. o ishodu pregovora između EU-a i Ujedinjene Kraljevine (2), a posebno njezine stavke 8. i 9.,

                  —

                  uzimajući u obzir svoju Odluku od 17. travnja 2019. o broju međuparlamentarnih izaslanstava, izaslanstava u zajedničkim parlamentarnim odborima i izaslanstava u odborima za parlamentarnu suradnju i u multilateralnim parlamentarnim skupštinama (3),

                  —

                  uzimajući u obzir svoju Odluku od 17. srpnja 2019. o brojčanom sastavu međuparlamentarnih izaslanstava (4),

                  —

                  uzimajući u obzir članak 223. Poslovnika,

                  1.

                  napominje da je člankom 11. Sporazuma o trgovini i suradnji EU-a i UK-a predviđena uspostava Parlamentarne skupštine za partnerstvo EU-a i UK-a koja se sastoji od zastupnika u Europskom parlamentu i zastupnika u Parlamentu Ujedinjene Kraljevine i koja:

                              (a)

                              od Vijeća za partnerstvo EU-a i UK-a osnovanog člankom 7. tog sporazuma može zatražiti relevantne informacije o provedbi tog sporazuma i svih dopunskih sporazuma, koji zatim tražene informacije dostavljaju Parlamentarnoj skupštini za partnerstvo EU-a i UK-a;

                              (b)

                              se obavješćuje o odlukama i preporukama Vijeća za partnerstvo EU-a i UK-a; i

                              (c)

                              može davati preporuke Vijeću za partnerstvo EU-a i UK-a;

                  2.

                  odlučuje osnovati izaslanstvo u Parlamentarnoj skupštini za partnerstvo EU-a i UK-a koje ima 35 članova;

                  3.

                  u pogledu Odluke Konferencije predsjednika od 11. srpnja 2019. o sastavu predsjedništava izaslanstava, odlučuje da će se predsjedništvo izaslanstva sastojati od dvaju potpredsjednika;

                  4.

                  nalaže svojem predsjedniku da ovu Odluku proslijedi Vijeću i Komisiji te Parlamentu Ujedinjene Kraljevine radi obavijesti.

         (1)  SL L 149, 30.4.2021., str. 10.

         (2)  Usvojeni tekstovi, P9_TA(2021)0141.

         (3)  SL C 158, 30.4.2021., str. 536.

         (4)  SL C 165, 4.5.2021., str. 23.


               24.3.2022

               HR

               Službeni list Europske unije

               C 132/221

      P9_TA(2021)0401
      Ponovno imenovanje Julije Laffranque za članicu odbora osnovanog u skladu s člankom 255. Ugovora o funkcioniranju Europske unije
      Odluka Europskog parlamenta od 5. listopada 2021. kojom se predlaže imenovanje Julije Laffranque za članicu odbora osnovanog u skladu s člankom 255. Ugovora o funkcioniranju Europske unije (2021/2171(INS))
      (2022/C 132/23)

         Europski parlament,

                  —

                  uzimajući u obzir drugi stavak članka 255. Ugovora o funkcioniranju Europske unije,

                  —

                  uzimajući u obzir članak 128. Poslovnika,

                  —

                  uzimajući u obzir izvješće Odbora za pravna pitanja (B9-0478/2021),

                  A.

                  budući da Julia Laffranque ispunjava uvjete iz drugog stavka članka 255. Ugovora o funkcioniranju Europske unije;

                  1.

                  predlaže da se Julia Laffranque imenuje za članicu odbora;

                  2.

                  nalaže svojem predsjedniku da ovu Odluku proslijedi predsjedniku Suda Europske unije.


               24.3.2022

               HR

               Službeni list Europske unije

               C 132/222

      P9_TA(2021)0402
      Imenovanje predsjednika Europskog nadzornog tijela za vrijednosne papire i tržišta kapitala (ESMA)
      Odluka Europskog parlamenta od 5. listopada 2021. o prijedlogu imenovanja predsjednika Europskog nadzornog tijela za vrijednosne papire i tržišta kapitala (ESMA) (N9-0058/2021 – C9-0369/2021 – 2021/0902(NLE))
      (Suglasnost)
      (2022/C 132/24)

         Europski parlament,

                  —

                  uzimajući u obzir popis kvalificiranih kandidata koji su ušli u uži izbor za mjesto predsjednika Europskog nadzornog tijela za vrijednosne papire i tržišta kapitala od 26. studenoga 2020., koji je sastavio njegov Odbor nadzornika,

                  —

                  uzimajući u obzir pismo Vijeća od 29. rujna 2021. u kojem se predlaže Verena Ross kao predsjednica Europskog nadzornog tijela za vrijednosne papire i tržišta kapitala (C9–0369/2021),

                  —

                  uzimajući u obzir članak 48. stavak 2. Uredbe (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europsko nadzorno tijelo za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (1),

                  —

                  uzimajući u obzir svoju Rezoluciju od 14. ožujka 2019. o rodnoj ravnoteži u kandidaturama u području ekonomske i monetarne politike EU-a (2),

                  —

                  uzimajući u obzir svoju Rezoluciju od 16. siječnja 2020. o institucijama i tijelima ekonomske i monetarne unije: sprečavanje sukoba interesa nakon odlaska iz javne službe (3),

                  —

                  uzimajući u obzir članak 131. Poslovnika,

                  —

                  uzimajući u obzir izvješće Odbora za ekonomsku i monetarnu politiku (A9-0272/2021),

                  A.

                  budući da je mandat predsjednika Europskog nadzornog tijela za vrijednosne papire i tržišta kapitala završio 31. ožujka 2021.;

                  B.

                  budući da je Vijeće 29. rujna 2021. predložilo imenovanje Verene Ross za predsjednicu Europskog nadzornog tijela za vrijednosne papire i tržišta kapitala na mandat od pet godina, u skladu s člankom 48. stavcima 2. i 3. Uredbe (EU) br. 1095/2010;

                  C.

                  budući da je Odbor za ekonomsku i monetarnu politiku 30. rujna 2021. održao saslušanje Verene Ross na kojem je ona dala uvodnu izjavu i potom odgovarala na pitanja članova Odbora;

                  1.

                  odobrava imenovanje Verene Ross na mjesto predsjednice Europskog nadzornog tijela za vrijednosne papire i tržišta kapitala;

                  2.

                  nalaže svojem predsjedniku da ovu Odluku proslijedi Vijeću, Komisiji, Europskom nadzornom tijelu za vrijednosne papire i tržišta kapitala i vladama država članica.

         (1)  SL L 331, 15.12.2010., str. 84.

         (2)  SL C 23, 21.1.2021., str. 105.

         (3)  Usvojeni tekstovi, P9_TA(2020)0017.